Kolme katku vahel

"Kolme katku vahel" on Jaan Krossi romaan, mis kujutab XVI sajandil tegutsenud Liivimaa kroonika autori, Tallinna eestlasest pastori Balthasar Russowi elukäiku ja teda ümbritsenud keskaegset linnamiljööd. Teost läbib teema, milliseid kompromisse tuleb teha selleks, et võõra võimu all oma põhimõtetest ja moraalist mitte loobuda.

Romaani peaprobleemiks on Russowi asend kahe sotsiaalse, kultuurilise ja rahvusliku maailma – saksa ülikute ja eestlastest alamrahva – vahel. Ta võitleb end olusid trotsides ülemklassi, kuid jääb hingeliselt seotuks maarahvaga. Seetõttu tuleb tal pidevalt laveerida ja kompromisse teha.

Teos ilmus neljaköitelisena aastatel 1970, 1972, 1977 ja 1980. Kordustrükk ilmus üheköitelisena 1985. aastal, kahes köites 1989. aastal, kolmes köites 1997–1998 ning üheköitelisena 2008. ja 2020. aastal.Otsing e-kataloogis ESTER

Teose põhjal on tehtud samanimeline film (Eesti Telefilm 1970, stsenarist Jaan Kross, režissöör Virve Aruoja, Balthasar Russowi osas Georg Ots).

 Tõlked 
 vene  Между тремя поветриями  1975–1982 poola  Trzy bicze czarnej śmierci czyli Opowieść o Baltazarze Russowie  tõlkinud Wiesława Karaczewska. Warszawa: Państwowy Instytut Wydawniczy 1979 (I–II) saksa  Das Leben des Balthasar Russow  1986; HANSER 1995 ISBN 3446163875 ; München 1999 ISBN 3423125632 ; DTV 2007 ISBN 9783423135238) soome  Uppiniskaisuuden kronikka  Helsinki: WSOY, 2003 ISBN 9510278149; tõlkinud Kaisu Lahikainen ja Jouko Vanhanen läti  Stūrgalvības hronika  Rīga: Jānis Roze, 2012; tõlkinud Maima Grīnberga inglise  The Ropewalker. Between Three Plagues vol. 1  London: MacLehose Press. 2016; tõlkinud Merike Lepasaar Beecher    A People Without A Past. Between Three Plagues vol. 2  London: MacLehose Press, 2017; tõlkinud Merike Lepasaar Beecher. hollandi  Tussen drie plagen  Amsterdam: Prometheus, 2018; tõlkinud Frans van Nes ja Jesse Niemeijer leedu  Lyno akrobatas: tarp trijų marų Baltazaro Rusovo istorija  Vilnius: Baltos lankos, 2020; tõlkinud Danutė Sirijos Giraitė

 Viited 

 Välislingid 
 Jaan Undusk. Jaan Kross "Kolme katku vahel". Eesti Päevaleht, 21. november 2008

Kategooria:Eesti romaanid
Kategooria:Jaan Krossi teosed
Kategooria:Teosed Eesti uusajast